OpenLLM-France/wikimedia huggingface dataset:
# Resolució 857 del Consell de Seguretat de les Nacions Unides

La Resolució 857 del Consell de Seguretat de les Nacions Unides fou adoptada per unanimitat el 20 d'agost de 1993. Després de reafirmar les resolucions 808 (1993) i 827 (1993) i examinar les candidatures per als càrrecs de magistrats del Tribunal Penal Internacional per a l'antiga Iugoslàvia rebudes pel Secretari General Boutros Boutros-Ghali abans del 16 d'agost de 1993, el Consell va establir una llista de candidats en concordança a l'article 13 de l'Estatut del Tribunal Internacional.
La llista de nominats va ser la següent:
* Georges Michel Abi-Saab (Egipte)
* Julio A. Barberis (Argentina)
* Raphael Escombris (Suïssa)
* Sikhe Camara (Guinea)
* Antonio Cassese (Itàlia)
* Hans Axel Valdemar Corell (Suècia)
* Jules Deschênes (Canadà)
* Alfonso de los Heros (Perú)
* Jerzy Jasinski (Polònia)
* Heike Jung (Alemanya)
* Adolphus Godwin Karibi-Whyte (Nigèria)
* Valentin G. Kisilev (Federació Russa)
* Germain Le Foyer De Costil (França)
* Li Haopei (Xina)
* Gabrielle Kirk McDonald (Estats Units)
* Amadou N'Diaye (Mali)
* Daniel David Ntanda Nsereko (Uganda)
* Elizabeth Odio Benito (Costa Rica)
* Huseyin Pazarci (Turquia)
* Moragodage Christopher Walter Pinto (Sri Lanka)
* Rustam S. Sidhwa (Pakistan)
* Ninian Stephen (Austràlia)
* Lal Chan Vohrah (Malàisia)

## Referències

* ↑ Woodward, Susan L. Balkan tragedy: chaos and dissolution after the Cold War. Brookings Institution Press, 1995, p. 418. ISBN 978-0-8157-9513-1.

## Vegeu també

* Llista de resolucions del Consell de Seguretat de les Nacions Unides 801 a la 900 (1993 - 1994)

## Enllaços externs

* PDF Text de la Resolució a UN.org
# South by Southwest

South by Southwest (abreujat SXSW i col·loquialment dit South By) és un festival anual de cinema, mitjans interactius, música i cicles de conferències que té lloc en març a Austin (Texas), Estats Units. Va començar la seua activitat el 1987 i va continuar creixent cada any. El 2017 les conferències van tindre una durada de 10 dies, la pista interactiva va estar oberta cinc dies, es van fer concerts durant set dies, i les projeccions van durar nou dies.
SXSW és portat per la companyia SXSW, LLC que organitza conferències, trade shows, festivals, i altres esdeveniments. A més dels tres festivals principals South by Southwest, la companyia munta altres cicles de conferències: SXSW EDU, una conferència sobre innovació educativa, que es fa Austin, i la convenció "me" (començada el 2017), i feta a Frankfurt del Main (Alemanya) en col·laboració amb Mercedes-Benz. Altres antigues conferències muntades per l'organització SXSW eren SXSW Eco, una conferència sobre temes mediambientals que es va fer a Austin del 2011 al 2016; i una a Las Vegas dita SXSW V2V, una conferència centrada en empreses emergents innovadores feta del 2013 al 2015.

## Referències

* ↑ «Sxsw Inc». Sxswedu.com. [Consulta: 25 març 2014].
* ↑ «About SXSW EDU». Sxswedu.com. [Consulta: 15 abril 2013].
* ↑ Schultz, Ina. «South by Southwest (SXSW) to collaborate with Mercedes-Benz at IAA International Motor Show in Frankfurt: Premiere at IAA: International me Convention» (en anglès), 11-03-2017.
* ↑ Roberts, Jordan «SXSW and Mercedes-Benz Announce Initial Programming for Collaborative Future-Focused Event in Europe» (en anglés). SXSW, 14-06-2017.
* ↑ «About SXSW Eco». Sxsweco.com. Arxivat de l'original el 2017-06-12. [Consulta: 15 abril 2013].
* ↑ Gallaga, Omar L. «SXSW Interactive expanding next year with Las Vegas startup conference». Austin American-Statesman, 23-10-2012 [Consulta: 8 agost 2013]. Arxivat 2016-03-07 a Wayback Machine. «Còpia arxivada». Arxivat de l'original el 2016-03-07. [Consulta: 15 setembre 2019].
# Piuí de les Petites Antilles

El piuí de les Petites Antilles (Contopus latirostris) és un ocell de la família dels tirànids (Tyrannidae).

## Hàbitat i distribució

Habita la selva i boscos a les terres altes de les Antilles, a Puerto Rico, Guadalupe, Dominica, Martinica i Saint Lucia.

## Referències

* ↑ «Piuí de les Petites Antilles». Cercaterm. TERMCAT, Centre de Terminologia. Rev. 20/10/2022(català)
# Pleomorfisme

En biologia, el pleomorfisme és un terme que defineix l'aparició de dues o més formes estructurals d'un organisme durant el seu cicle de vida, especialment de certes plantes.

## Bacteris

En les primeres dècades del segle xx, el terme que s'usava per referir-se a la suposada habilitat que tinguessin els bacteris per dramàticament canviar de forma o d'existir en un nombre extrem de formes morfològiques canviants. Aquesta teoria va originar controvèrsies entre els microbiòlegs i els va dividir en dues escoles de pensament: els monomorfismes, els qui s'oposaven a la hipòtesi, i els pleomorfismes, com ara Antoine Béchamp. La teoria monomòrfiques, recolzada per Rudolf Virchow, Ferdinand Cohn, i Robert Koch, va emergir com la paradigma dominant en la ciència mèdica moderna. En l'actualitat, s'accepta gairebé universalment que cada cèl·lula bacteriana es deriva d'una cèl·lula prèviament existent de pràcticament la mateixa forma i mida, encara que existeixen bacteris pleomórficas com les de la família Ricketsiaceae.

## Neoplàsies

El pleomorfisme és també usat en citologia per descriure una variabilitat en grandària i forma de cèl·lules i/o els seus nuclis. Aquesta és una característica típica de neoplasmes malignes. Més encara, els tumors poden, per si mateixos, expressar una varietat d'aparences, i per això, poden ser denotats com pleomòrfics, com ara un adenoma pleomòrfic.

## Virus

El virió de certs virus pot expressar pleomorfisme en certes ocasions, en el sentit que pot mostrar aparences variables. No obstant això, aquesta característica no és un element pleomòrfic pròpiament dit, pel fet que un mateix virió no canvia de forma, encara que la seva descendència pugui prendre noves formes. Un exemple d'això és el virus de l'hepatitis B.
# Plesiops facicavus

Plesiops facicavus és una espècie de peix de la família Plesiopidae i de l'ordre dels perciformes.

## Morfologia

Els mascles poden assolir els 4,6 cm de longitud total.

## Distribució geogràfica

Es troba a Sulawesi (Indonèsia).

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Mooi, R.D., 1995. Revision, phylogeny, and discussion of biology and biogeography of the fish genus Plesiops (Perciformes: Plesiopsidae). Life Sci. Contrib. Núm. 159, 108 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ricard I

Ricard I és el nom dels següents personatges:
* Ricard I o Ricard Cor de Lleó, rei d'Anglaterra des del 1189 fins a la seva mort, també va governar com a duc de la Normandia i d'Aquitània
* Ricard I Orsini, comte palatí i senyor de Cefalònia i Zante, a la mort del seu pare Mateu I Orsini i fou també comte de Gravina (1284-1291)
* Ricard I de Normandia (933 - 996), dit Ricard sense Por, duc de Normandia
* Ricard I de Borgonya dit el Justicier (858 - 921, senyor feudal, a l'origen de la primera casa dels ducs de Borgonya
* Ricard I de Càpua, comte d'Aversa (1049 - 1078), príncep de Càpua (1058 - 1078) i duc de Gaeta (1064 - 1078)
Viccionari
# Revolució per minut

* «Rpm» redirigeix aquí. Vegeu-ne altres significats a «RPM».
Les revolucions per minut (rpm, RPM o r/min) o voltes per minut és una unitat de freqüència, usada sovint per a mesurar la velocitat angular. En aquest context una revolució és una volta d'una roda, un eix, un disc o qualsevol cosa que giri.
La màquina que usualment es fa servir per mesurar les rpm és el tacòmetre
La unitat de freqüència del SI és l'hertz (Hz):
    $1~{\text{rpm}}=1~{\text{r/min}}={\frac {1}{60}}~{\text{r/s}}={\frac {1}{60}}{\text{Hz}}=0,0166666667~{\text{Hz}}$
La unitat de velocitat angular del SI és el radian per segon:
    $1~{\text{rpm}}=1~{\text{r/min}}=2\pi ~{\text{rad/min}}={\frac {2\pi }{60}}~{\text{rad/s}}=0,10471976~{\text{rad/s}}$

## Règim de gir d'una màquina elèctrica

Les revolucions per minut d'una màquina elèctrica es calculen amb la següent formula:
    $n\ \left[\mathrm {min} ^{-1}\right]=60\left[{\frac {s}{\mathrm {min} }}\right]\cdot {\frac {f\ [\mathrm {Hz} ]}{p}}=120\left[{\frac {s}{\mathrm {min} }}\right]\cdot {\frac {f\ [\mathrm {Hz} ]}{P}}$
on $f$ és la freqüència del corrent elèctric (a Europa, 50Hz i als Estats Units, 60Hz), la $p$ són parells de pols i $P$ és el número de pols ($p={\frac {P}{2}}$).
Cal tenir en compte que normalment la placa de característiques de les màquines elèctriques gairebé sempre porta indicades les revolucions per minut del motor quan aquest està subministrant la seva potència total.

## Referències

* ↑ Maquituls. «¿Como medir las revoluciones por minuto? Muy fácil con un tacómetro.» (en espanyol europeu), 17-08-2016. [Consulta: 28 març 2023].
# Picaflors de Cambodja

El picaflors de Cambodja (Dicaeum cambodianum) és una espècie d'ocell de la família dels Dicèids (dicaeidae). És endèmic de l'est de Tailàndia i Cambdoja. Els seus hàbitats principals són els següents ambients tropicals i subtropicals: boscos de frondoses secs, boscos de frondoses humits de les terres baixes i de l'estatge montà, matollars de muntanya, així com plantacions. El seu estat de conservació es considera de risc mínim.

## Taxonomia

La llista mundial d'ocells del Congrés Ornitològic Internacional en la seva versió 14.1 (gener 2024) reconegué aquest tàxon com una espècie de ple dret, segmentant-lo del picaflors pit de foc (Dicaeum ignipectus) en base a diferències substancials no clíniques en el plomatge. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), ja consideraven aleshores que aquest tindria la categoria d'espècie.

## Referències

* ↑ «Picaflors de Cambodja». Cercaterm. TERMCAT, Centre de Terminologia. Rev. 13 juliol 2024 (català)
* ↑ Gill, Frank; Donsker, David; Rasmussen, Pamela. «Dippers, leafbirds, flowerpeckers, sunbirds» (en anglès). IOC World Bird List v14.1. Congrés Ornitològic Internacional, 2024. [Consulta: 13 juliol 2024].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 719. ISBN 978-84-16728-37-4.
* ↑ BirdLife International. «Cambodian Flowerpecker. Dicaeum cambodianum» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 13 juliol 2024].
* ↑ Gill, Frank; Donsker, David; Rasmussen, Pamela. «Species Updates IOC Version 14.1» (en anglès). IOC World Bird List v14.1. Congrés Ornitològic Internacional, 2024. [Consulta: 13 juliol 2024].
# Picot dels cactus

El picot dels cactus (Melanerpes cactorum) és una espècie d'ocell de la família dels pícids (Picidae) que habita boscos rabassuts, palmeres i matolls des del sud-est del Perú, centre i sud-est de Bolívia i sud-oest del Brasil cap al sud fins al Paraguai, Uruguai i nord de l'Argentina.
# Picot del Sahel

El picot del Sahel (Dendropicos elachus) és una espècie d'ocell de la família dels pícids (Picidae) que habita sabanes amb pocs arbres, en una estreta banda des del sud-oest de Mauritània, Senegal i Gàmbia, cap a l'est, a través del sud de Mali, sud de Níger, sud de Nigèria, nord-est de Camerun i sud de Txad fins l'oest del Sudan.
# Ridge Racer 7

Ridge Racer 7 és l'últim videojoc de la saga de videojocs de curses, Ridge Racer, el videojoc es publica de manera exclusiva per PlayStation 3, i va ser un dels títols de llançament de la consola al Japó, Amèrica del Nord i Europa. El videojoc simula amb 40 cotxes, amb cadascun unes 200.000 variacions diferents. Molts d'aquests cotxes surten de Ridge Racer 6 i Ridge Racer de PSP, amb alguns nous dissenys. Hi ha també 22 curses, disponibles en els dos sentits. Va ser anunciat per Namco en el qual deia que podia ser instal·lat directament a la PS3 en el seu disc dur per estalviar-se els temps de càrrega. El contingut instal·lable serà aproximat d'uns 5 GB d'espai.
Ridge Racer 7 abraça una resolució de 1080p a 60 frames per segon. També funciona amb el so del 5.1 surround i el joc en línia gratuït.
Es va mostrar un tràiler en el Tokyo Game Show del 2006.
El 22 de febrer de 2007 va ser llançat una demo gratuïta per la PlayStation Network Store.

## Jugabilitat

Com sempre, la jugabilitat està en l'alta velocitat en els circuits de curses amb els seus "drift", on el jugador ha de controlar als giravolts fent que el cotxe rellisqui sense una gran pèrdua de velocitat. Les característiques noves en aquesta iteració inclouen parts dels cotxes i la personalització de motors que poden causar impacte en el rendiment i maneig dels cotxes. Ridge Racer 7 també hi ha el "Slipstream" (o "Drafting"), anant a una màxima velocitat contra rivals i mirant de superant-los. També té diverses variacions del sistema de la "Nitro". Aquí hi ha els modes de joc en el Ridge Racer 7:

### Curses

* Ridge State Grand Prix - el bàsic mode Grand Prix.
* Manufacturer's Trials - un mode on el jugador pot modificar/canviar aspectes dels cotxes.
* UFRA Single Event- un altre mode per fer opcions que esdevenen a la carrera.
* Extreme Battle - carreres extra amb una alta dificultat.
* Online Modes
** Global Time Attack - un mode de curses contra-rellotge on els jugadors lluiten per estar a una llista de tot el món dels temps de volta.
** UFRA Special Event

## Extres

El 22 de març de 2007, Namco va llançar extres descarregables i contingut pel Ridge Racer 7 a través de PlayStation Network. Aquest contingut es pot incloure esdeveniments extra i opcions noves per configurar. Els jugadors també tenen l'opció de comprar música extra de fons pel seu videojoc. Els add-ons van ser afegits al USA PlayStation Store l'u de juny de 2007. L'UFRA Special Events i les noves opcions són totes gratuïtes, mentre que el Back Ground Music es ven individualment per $.99 o the completament per $14.99.

## Crítica & Premis

* Famitsu Magazine (JP) 36/40
* IGN 8.2/10
* Gamespot 8.0/10

### Premis

* Rebut el Premi IGN pel Millor Videojoc de curses de PlayStation 3 del 2006

## Enllaços externs

* (japonès) Web oficial de Ridge Racer 7 Arxivat 2007-06-24 a Wayback Machine.
* (anglès) Anàlisi de Ridge Racer 7 Arxivat 2007-06-21 a Wayback Machine. a Metacritic.com
* (anglès) "TGS: Tràiler de Ridge Racer 7" a Game Videos
* (anglès) "TGS: Jugabilitat de Ridge Racer 7" a Game Videos
# Torreta del Cap de la Vila

La Torreta del Cap de la Vila és un edifici del municipi de Miravet (Ribera d'Ebre) que forma part de l'Inventari del Patrimoni Arquitectònic de Catalunya. Situada al sud del nucli urbà de la població de Miravet, a escassa distància al nord-oest del nucli antic o Cap de la Vila, controlant el riu i l'accés al castell.

## Descripció

Es tracta de les restes conservades d'una torre probablement de vigia que està bastida damunt d'un espadat. Presenta una planta rectangular delimitada per quatre murs que conserven alçades diferents, sense cap mena de coberta. La construcció s'assenta damunt la roca del turó i està bastida en pedra sense treballar disposada regularment amb la intenció de seguir filades. Cal tenir en compte que degut a la seva situació estratègica, l'accés és difícil. Actualment hi ha instal·lada una petita plataforma metàl·lica sostinguda amb un pal, per tal que les cigonyes puguin fer els seus nius.

## Història

Tot i que no s'ha trobat documentació al respecte, tot indica que la torre tindria una funció defensiva i de vigilància respecte al castell i al nucli original de població, el Cap de la Vila.

## Referències

* 1 2 3 «Torreta del Cap de la Vila». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 març 2016].

## Enllaços externs

* «Torreta del Cap de la Vila». Mapa de recursos culturals. Diputació de Tarragona.
# Regalia

Una regalia és una prerrogativa reial medieval. En general es tracta de privilegis indissolublement units a la corona, si bé alguns podien ser cedits per privilegi o prescripció.
Al Principat de Catalunya, les regalies incloïen el dret de convocar i celebrar corts, prestar jurament en accedir al tron i rebre jurament de fidelitat i homenatge dels súbdits, crear tots els graus de noblesa i jutjar les causes civils i criminals dels seus membres, convocar l'usatge Princeps namque, batre moneda, demanar donatiu, aplicar impostos (per la presa de possessió reial o coronatge, matrimoni o maridatge, sobre el bestiar o bovatge, sobre els ingressos municipals o quint o sobre les preses de guerra).
Entre les regalies que es podien delegar, trobem algunes prerrogatives judicials, com el coneixement de causes d'apel·lació, la jurisdicció civil i criminal, el dret de cobrar els imposts reials i de crear-ne de nous i el dret d'aprofitament del domini públic o dels monopolis.

## En economia

En termes econòmics actuals es refereix també als drets cobrables per l'ús d'una tecnologia, anomenats internacionalment "Royalty" (paraula equivalent a "regalia", d'origen francès).

## Referències

* ↑ Villarroya, Anna; Joan Subirats i Humet (coord) Eduard Gonzalo i David Roselló. Universitat de Barcelona. Marcos institucionales y fundamentos de política cultural (en castellà). Barcelona: Universitat de Barcelona, 2003 [Consulta: 25 desembre 2013].
Viccionari
# Picaflors brunzidor

El picaflors brunzidor (Dicaeum hypoleucum) és un ocell de la família dels diceids (Dicaeidae).

## Hàbitat i distribució

Habita els boscos de les terres baixes de Illes Filipines, a Luzon, Catanduanes, Samar, Panaon, Leyte, Bohol, Dinagat, Mindanao, Basilan i l'Arxipèlag de Sulu.

## Referències

* ↑ «Picaflors brunzidor». Cercaterm. TERMCAT, Centre de Terminologia. Rev. 20/01/2022(català)
# Picot elegant

El picot elegant (Celeus elegans) és una espècie d'ocell piciforme de la família dels picots (Picidae). La seva àrea geogràfica comprèn Colòmbia, Veneçuela, sud de Guyana, l'Equador, Bolívia i nord del Brasil, i Trinitat.
El seu hàbitat és la selva tancada. Construeix el niu en un arbre mort; és una càmera de 30 centímetres de profunditat on pon tres ous blancs.
Aquesta espècie mesura 28 centímetres de llarg i pesa 127 g. Presenta un color castany castanyer amb els flancs groguencs i una cresta groga. Les ales i cua són negres i el bec groc ivori. El mascle té una ratlla malar vermella, la resta del plomatge no presenta dimorfisme sexual.
S'alimenta principalment en els arbres i arbustos d'insectes, fins i tot tèrmits, i fruites.
# Picot escapulat de Guatemala

El picot escapulat de Guatemala (Colaptes mexicanoides) és una espècie d'ocell de la família dels pícids (Picidae) que habita boscos oberts i mixtes i ciutats des de l'extrem sud de Mèxic fins Nicaragua.
# Riders Share

Riders Share (RidersShare, Inc.) és una comunitat d'ús compartit de motocicletes amb seu a Austin, Texas. La companyia utilitza motocicletes infrautilitzades amb pilots que volen llogar-ne. Rider Share utilitza l'aprenentatge automàtic per seleccionar als pilots, subministra pòlisses d'assegurança als propietaris i ofereix assistència en carretera als seus arrendataris.
A partir del 2021, Riders Share té una comunitat de 80.000 usuaris registrats i més de 15.000 membres han llogat les seves motos a la plataforma. Porten una gran selecció de motocicletes, incloses marques com BMW, Ducati, Harley-Davidson, Indian Motorcycle i Can-Am.
La seva missió és fer que les motocicletes siguin assequibles creant ingressos addicionals per a les persones que volen llogar les seves motos i ajudant a més de 20 milions d'exconductors als Estats Units a tornar a la carretera.

## Història

El 2018, Guillermo Cornejo, CEO, va llançar Riders Share a Los Angeles, Califòrnia. L'empresa peer-to-peer és similar als mercats en línia com Airbnb i Turo.
El 2020, la companyia va traslladar la seva seu a Austin, Texas. Rider Share va guanyar 2 milions de dòlars amb LiveOak Venture Partners com a principal inversor. Anteriorment, la companyia va recaptar 970.000 dòlars de Texas HALO Fund, Edgebrook Partners, Techstars i inversors privats.
El 2021, Riders Share va llançar el seu servei de membres Rider Pass. Els usuaris poden adquirir una subscripció anual per rebre descomptes en els seus lloguers.

## Assegurança

Riders Share gestiona la seva pròpia companyia d'assegurances que utilitza automatismes per identificar el cost d'assegurar lloguers individuals. La companyia està associada amb la companyia d'assegurances Lloyd's de Londres per oferir cobertura de responsabilitat civil als motoristes.

## Referències

* 1 2 3 Skwarczek, Matthew. «Riders Share Wants Motorcycle Rentals To Bring in New Riders» (en anglès americà). MotorBiscuit, 09-03-2021. [Consulta: 5 gener 2022].
* 1 2 «Riders Share». www.riders-share.com. [Consulta: 5 gener 2022].
* ↑ Staff, Rider Magazine. «Riders Share Will Pay You to Buy More Motorcycles | Rider Magazine» (en anglès americà). ridermagazine.com, 21-07-2021. [Consulta: 27 desembre 2021].
* 1 2 3 Hawkins, Lori. «Austin's Riders Share raises $2M for motorcycle rental platform» (en anglès americà). Austin American-Statesman. [Consulta: 27 desembre 2021].
* ↑ Hawkins, Lori. «Austin’s Riders Share raises $2M for motorcycle rental platform» (en anglès americà). Austin American-Statesman. [Consulta: 5 gener 2022].
* 1 2 «Riders Share Raises $2M to Drive Growth in Motorcycle Rental Platform | Built In Austin» (en anglès). www.builtinaustin.com. [Consulta: 27 desembre 2021].
# Timolau de Larisa

Timolau (grec antic: Τιμόλαος, llatí: Timolaus) fou un escriptor grec nadiu de Larisa de Tessàlia, deixeble d'Anaxímenes de Làmpsac.
Va escriure una Ilíada en la qual cada línia d'Homer anava seguida d'una de les seves. Per exemple, segons que transcriu la Suïda:
* μῆνιν ἂειδε θεὰ Πηληϊάδεω Ἀχιλῆος
* ἣν ἔθετο Χρύσου κεχολώμενος εἵνεκα κούρης,
* οὐλομένην ἣ μύρἰ Ἀχαιοῖς ἄλγε᾽ ἔθηκε
* μαρναμένοις ὅτε Τρωσὶν ἄτερ πολέμιζον ἄνακτος,
* πολλὰς δ᾽ ἰφθίμους ψυχὰς Ἀΐδι προΐαψεν
* Ἓκτορος ἐν παλάμῃσι δαϊζομένων ὑπὸ δουρί.

## Referències

* ↑ 2.Timolaus a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1139
# Setges napoleònics de Girona

Setges napoleònics de Girona té aquests significats:
* Primer setge de Girona de 1808
* Segon setge de Girona de 1808
* Setge de Girona de 1809